Document ID: /roh_data/filtered/fineweb-2-filterrobots_roh.jsonl.gz/3597

En il Stade de Suisse vendì or han ils Young Boys la sonda saira suenter 32 onns puspè la schanza da cumbatter per il titel da campiun. I saja bel sch'ins haja la pussaivladad da vegnir campiun en l'agen stadi, ord atgna forza, ha il schef da sport dals Young Boys Christoph Spycher ditg cun plaschair anticipà.
Il team mussa durant il trenament in gust enorm, d'ir a fin la via.
Impurtant saja che l'equipa tracta il gieu sco mintga auter gieu, er sch'i na saja nagin gieu ordinari. Mintgin stoppia sa concentrar sin ses pensum e contribuir sia part. Spycher è dentant persvadì ch'ils giugader vegnian a sa tegnair vid il plan dal trenader e sappian ir enturn cun la situaziun. «Nagin sto avair il sentiment ch'el stoppia far insatge spezial u decider il gieu sulet. Nus stuan exact giugar sco enfin uss, lura vegn quai bun.»
RR sportissimo 17:00